นายโอฬาร กล่าวอีกว่า ในปีที่ผ่านมาต้องยอมรับว่าผลผลิตมังคุดของไทยประสบปัญหาด้านการส่งออกอย่างมาก ทั้งในเรื่องผลผลิตที่มีปริมาณน้อย เนื้อแก้ว และยางไหล ซึ่งก่อนการส่งออกต้องอบไอน้ำในอุณหภูมิ  40  องศาเซลเซียส ทำให้เนื้อในมังคุดเละจนไม่สามารถบริโภคได้ ดังนั้นในปีนี้ ถึงแม้จะไม่ประสบปัญหาด้านปริมาณผลผลิต แต่ต้องการให้เกษตรกรควบคุมคุณภาพการผลิตให้ดี โดยเฉพาะขนาดของผลมังคุดที่ควรจะได้ตามน้ำหนักไม่ต่ำกว่า  50  กรัม/ผล เพื่อให้เป็นไปตามความต้องการของตลาดส่งออก